Surxondaryoda Damas multiradar o‘rnatilgan Cobalt bilan to‘qnashishi oqibatida 6 yoshli bola halok bo‘ldi (video)

Surxondaryo viloyatining Sherobod tumani “Oltin voha” mahallasi hududidan o‘tuvchi M-39 avtomobil yo‘lida uchta mashina ishtirokida yo‘l-transport hodisasi sodir bo‘ldi. Bu haqda “Mening yurtim” telekanalining “Markaziy studiya” dasturida ma’lum qilindi.

 Kadr: Telegram
Ma’lum qilinishicha, Damas avtomobili Nexia orqasidan tez harakatlanib, dumalab ketishi natijasida multiradar o‘rnatilgan Cobalt yo‘nalishiga chiqib ketgan. Avariya sabab Cobalt orqasida harakatlanib kelayotgan Nexia ham yo‘l-transport hodisasi ishtirokchisiga aylangan.
Yo‘l-transport hodisasi oqibatida Damas haydovchisining nabirasi — 6 yoshli bola vafot etgan.
Hozirda Sherobod tumani IIB Tergov bo‘limi tomonidan tergovga qadar surishtiruv ishlari amalga oshirilmoqda.
Avvalroq Namanganda Damas 2-sinf o‘quvchisini urib ketgani, Farg‘onada Matiz fuqaro o‘limiga sababchi bo‘lgani, Surxondaryoda Nexia’da 3 kishi yonib ketgani, Nukusda Damas “peshexod”dan o‘tayotgan velosipedchini urib yuborgani to‘g‘risida xabar berilgandi.